sukhrobnurali/uzbek-legal-corpus huggingface dataset:
Oʻzbekiston Respublikasi aholisini biometrik pasportlar bilan izchil taʼminlashga doir chora-tadbirlar toʻgʻrisida
(resolution, 2019-12-06)

Oʻzbekiston Respublikasi fuqarosining biometrik pasportini almashtirish va olishda, shuningdek chet eldan nobiometrik pasportlar boʻyicha qaytishda fuqarolar uchun qulay shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligi, Tashqi ishlar vazirligi, Davlat xavfsizlik xizmati va Oʻzbekiston Respublikasi Vazirlar Mahkamasi huzuridagi Davlat personallashtirish markazining Oʻzbekiston Respublikasi fuqarosining biometrik boʻlmagan namunadagi pasportining amal qilish muddatini uzaytirish toʻgʻrisidagi taklifiga rozilik berilsin: respublika hududida — 2019-yil 31-dekabrgacha; chet davlat hududida — uning amal qilish muddati tugaguniga qadar. 2. Belgilab qoʻyilsinki, Oʻzbekiston Respublikasi fuqarosining biometrik boʻlmagan namunadagi pasporti xorijiy davlat hududida turgan fuqarolar uchun uning amal qilish muddati tugaguniga qadar respublika hududiga kirish uchun haqiqiy hisoblanadi. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: respublika aholisini Oʻzbekiston Respublikasi fuqarosining nobiometrik namunadagi pasportini biometrik pasportga almashtirishga tizimli ravishda jalb etish; biometrik pasportga ega boʻlmagan aholining kam taʼminlangan qatlamlarini pasportlashtirish uchun tegishli tashkiliy choralarni koʻrish taʼminlasin. 4. Oʻzbekiston Milliy teleradiokompaniyasi va Oʻzbekiston Milliy axborot agentligiga mazkur qaror qoidalarini ommaviy axborot vositalarida keng yoritish tavsiya etilsin. 5. Oʻzbekiston Respublikasi Tashqi ishlar vazirligi Oʻzbekiston Respublikasi fuqarosining nobiometrik namunadagi pasportining amal qilish muddati uzaytirilganligi toʻgʻrisida xorijiy mamlakatlarning vakolatli organlarini belgilangan tartibda xabardor qilsin. 6. Oʻzbekiston Respublikasi Ichki ishlar vazirligi, Tashqi ishlar vazirligi, Vazirlar Mahkamasi huzuridagi Davlat personallashtirish markazi belgilangan tartibda taqdim etish: biometrik pasportlarni rejali qabul qilish, personallashtirish va oʻz vaqtida berishni tashkil etish; oʻzlari qabul qilgan normativ-huquqiy hujjatlarni ushbu qarorga muvofiqlashtirsinlar. 7. Oʻzbekiston Respublikasi Vazirlar Mahkamasining “Oʻzbekiston Respublikasi fuqarosining biometrik pasportini va fuqaroligi boʻlmagan shaxsning 16 yoshga toʻlmagan shaxslarga harakatlanish hujjatini berish tartibi toʻgʻrisidagi nizomni tasdiqlash haqida” 2011-yil 7-iyuldagi 200-son qarorining (Oʻzbekiston Respublikasi QT, 2011-y., 7-son, 63-modda) 2-bandidagi “2018-yil 30-iyunda” soʻzlari “2019-yil 31-dekabrda” soʻzlari bilan almashtirilsin. 8. Oʻzbekiston Respublikasi Vazirlar Mahkamasining “Oʻzbekiston Respublikasi aholisini biometrik pasportlar bilan taʼminlashga doir qoʻshimcha chora-tadbirlar toʻgʻrisida” 2015-yil 14-dekabrdagi 361-son qarori oʻz kuchini yoʻqotgan deb hisoblansin. 9. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasi huzuridagi Davlat personallashtirish markazi direktori N.S. Toʻraxoʻjayev zimmasiga yuklansin.
“Tadbirkorlik subyektlariga “yagona darcha” tamoyili boʻyicha davlat hizmatlari koʻrsatish yagona markazlari orqali elektron raqamli imzolar kalitlarini roʻyxatga olish va elektron raqamli imzolar sertifikatlarini berish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2018-06-29)

Oʻzbekiston Respublikasi Vazirlar Mahkamasining 2018-yil 10-maydagi 348-son “Davlat xizmatlari markazlari orqali elektron raqamli imzo kalitini roʻyxatga olish va elektron raqamli imzo kalitining sertifikatini berish boʻyicha davlat xizmatlari koʻrsatishning maʼmuriy reglamentini tasdiqlash haqida”gi qaroriga muvofiq Oʻzbekiston Respublikasi Davlat soliq qoʻmitasi, Adliya vazirligi, Axborot texnologiyalari va kommunikatsiyalarini rivojlantirish vazirligi qaror qiladi: 1. Oʻzbekiston Respublikasi Davlat soliq qoʻmitasi, Adliya vazirligi hamda Axborot texnologiyalari va kommunikatsiyalarini rivojlantirish vazirligining 2017-yil 1-dekabrdagi 2017-66, 1-6/29-1434/8, 158-mh-son “Tadbirkorlik subyektlariga “yagona darcha” tamoyili boʻyicha davlat xizmatlari koʻrsatish yagona markazlari orqali elektron raqamli imzolar kalitlarini roʻyxatga olish va elektron raqamli imzolar sertifikatlarini berish tartibi toʻgʻrisidagi nizomni tasdiqlash haqida”gi qarori (roʻyxat raqami 2955, 2017-yil 11-dekabr) (Qonun hujjatlari maʼlumotlari milliy bazasi, 12.12.2017-y., 10/17/2955/0403-son) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Savdo-sanoat palatasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
“Tijorat banklarida kassa ishini tashkil etish, inkassatsiya va qimmatliklarni tashishga doir yoʻriqnomani tasdiqlash toʻgʻrisida”gi qaror, shuningdek unga oʻzgartirish va qoʻshimchalarni oʻz kuchini yoʻqotgan deb topish haqida
(resolution, 2018-06-29)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Markaziy banki Boshqaruvining 2008-yil 17-maydagi 12/2-son “Tijorat banklarida kassa ishini tashkil etish, inkassatsiya va qimmatliklarni tashishga doir yoʻriqnomani tasdiqlash toʻgʻrisida”gi qarori (roʻyxat raqami 1831, 2008-yil 27-iyun) (Oʻzbekiston Respublikasi qonun hujjatlari toʻplami, 2008-y., 26-27-son, 258-modda). 2. Oʻzbekiston Respublikasi Markaziy banki Boshqaruvining 2009-yil 27-iyundagi 19/3-son “Tijorat banklarida kassa ishini tashkil etish, inkassatsiya va qimmatliklarni tashishga doir yoʻriqnomaga oʻzgartirish va qoʻshimchalar kiritish toʻgʻrisida”gi qarori (roʻyxat raqami 1831-1, 2009-yil 10-iyul) (Oʻzbekiston Respublikasi qonun hujjatlari toʻplami, 2009-y., 29-son, 338-modda). 3. Oʻzbekiston Respublikasi Markaziy banki Boshqaruvining 2011-yil 11-iyundagi 17/5-son “Tijorat banklarida kassa ishini tashkil etish, inkassatsiya va qimmatliklarni tashishga doir yoʻriqnomaga oʻzgartirish va qoʻshimchalar kiritish haqida”gi qarori (roʻyxat raqami 1831-2, 2011-yil 21-iyul) (Oʻzbekiston Respublikasi qonun hujjatlari toʻplami, 2011-y., 29-son, 310-modda). 4. Oʻzbekiston Respublikasi Markaziy banki Boshqaruvining 2011-yil 10-sentabrdagi 26/2-son “Tijorat banklarida kassa ishini tashkil etish, inkassatsiya va qimmatliklarni tashishga doir yoʻriqnomaga qoʻshimchalar kiritish haqida”gi qarori (roʻyxat raqami 1831-3, 2011-yil 6-oktabr) (Oʻzbekiston Respublikasi qonun hujjatlari toʻplami, 2011-y., 40-son, 445-modda). 5. Oʻzbekiston Respublikasi Markaziy banki Boshqaruvining 2017-yil 6-maydagi 9/1-son “Tijorat banklarida kassa ishini tashkil etish, inkassatsiya va qimmatliklarni tashishga doir yoʻriqnomaga oʻzgartirish va qoʻshimchalar kiritish haqida”gi qarori (roʻyxat raqami 1831-4, 2017-yil 14-iyun) (Oʻzbekiston Respublikasi qonun hujjatlari toʻplami, 2017-y., 24-son, 508-modda). 6. Oʻzbekiston Respublikasi Markaziy banki Boshqaruvining 2017-yil 18-iyuldagi 17/1-son “Tijorat banklarida kassa ishini tashkil etish, inkassatsiya va qimmatliklarni tashishga doir yoʻriqnomaga oʻzgartirishlar kiritish haqida”gi qarori (roʻyxat raqami 1831-5, 2017-yil 9-avgust) (Oʻzbekiston Respublikasi qonun hujjatlari toʻplami, 2017-y., 32-son, 823-modda). 7. Oʻzbekiston Respublikasi Markaziy banki Boshqaruvining 2017-yil 21-oktabrdagi 28/4-son “Tijorat banklarida kassa ishini tashkil etish, inkassatsiya va qimmatliklarni tashishga doir yoʻriqnomaga oʻzgartirishlar va qoʻshimcha kiritish haqida”gi qarori (roʻyxat raqami 1831-6, 2017-yil 7-noyabr) (Oʻzbekiston Respublikasi qonun hujjatlari toʻplami, 2017-y., 45-son, 1124-modda).
“Tijorat banklarida jismoniy shaxslar bilan valyuta ayirboshlash operatsiyalarini amalga oshirish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2018-06-29)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi va “Valyutani tartibga solish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2017-yil 6-noyabrdagi 26/16-son “Tijorat banklarida jismoniy shaxslar bilan valyuta ayirboshlash operatsiyalarini amalga oshirish tartibi toʻgʻrisidagi nizomni tasdiqlash haqida”gi qarori (roʻyxat raqami 2944, 2017-yil 6-noyabr) (Oʻzbekiston Respublikasi qonun hujjatlari toʻplami, 2017-y., 45-son, 1120-modda) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻsimliklar karantini boʻyicha davlat xizmati inspektorlarining formali kiyim-boshlari namunalarini va farqlash belgilarini tasdiqlash toʻgʻrisida
(resolution, 2024-01-17)

Oʻzbekiston Respublikasi Prezidentining “Oʻsimliklar karantini boʻyicha davlat xizmati faoliyatining samaradorligini oshirishga doir qoʻshimcha chora-tadbirlar toʻgʻrisida” 2018-yil 28-martdagi PQ-3626-son va “Oʻzbekiston Respublikasi vazirliklari, idoralari va tashkilotlarining formali kiyim-boshlarini ishlab chiqish, standartdan oʻtkazish, tasdiqlash va tayyorlash mexanizmini tartibga solishga doir chora-tadbirlar toʻgʻrisida” 2017-yil 27-fevraldagi PQ-2800-son qarorlariga muvofiq Vazirlar Mahkamasi qaror qiladi: 1. Oʻzbekiston Respublikasi Prezidentining “Oʻsimliklar karantini boʻyicha davlat xizmati faoliyatining samaradorligini oshirishga doir qoʻshimcha chora-tadbirlar toʻgʻrisida” 2018-yil 28-martdagi PQ-3626-son qarori bilan: oʻsimliklar karantini boʻyicha tuman va shahar inspektorlari, avtomobil yoʻllari, temir yoʻl stansiyalari, aeroportlar, daryo portidagi oʻsimliklar karantini boʻyicha chegara punktlari hamda pochtamtdagi punkt inspektorlari xizmat majburiyatlarini bajarishda maxsus formali kiyim-bosh kiyib yurishlari va tegishli farqlash belgilarini taqishlari; inspektorlarni formali kiyim-bosh va farqlash belgilari bilan taʼminlash bilan bogʻliq xarajatlar Oʻzbekiston Respublikasi Vazirlar Mahkamasi huzuridagi Oʻsimliklar karantini davlat inspeksiyasining Oʻsimliklar karantini tizimini rivojlantirish jamgʻarmasi mablagʻlari hisobiga qoplanishi belgilab qoʻyilganligi maʼlumot uchun qabul qilinsin. 2. Oʻsimliklar karantini davlat inspektorlarining formali kiyim-boshlari va farqlash belgilari namunalari va tavsifi ilovaga* muvofiq tasdiqlansin. 3. Oʻzbekiston Respublikasi Vazirlar Mahkamasi huzuridagi Oʻsimliklar karantini davlat inspeksiyasi: formali kiyim-boshlarni tikishga mahalliy ishlab chiqaruvchilar orasida belgilangan tartibda tanlov (tender) savdolari oʻtkazsin; ikki oy muddatda Oʻsimliklar karantini boʻyicha davlat xizmati inspektorlarining formali kiyim-boshlarni kiyib yurishi va farqlash belgilarini taqishi tartibi toʻgʻrisidagi nizomni tasdiqlasin; 2018-2019-yillar mobaynida oʻsimliklar karantini boʻyicha tuman va shahar inspektorlari, avtomobil yoʻllari, temir yoʻl stansiyalari, aeroportlar, daryo portidagi oʻsimliklar karantini boʻyicha chegara punktlari hamda pochtamtdagi punkt inspektorlarining formali kiyim-boshlari tayyorlanishini va ularga oʻtilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Z.T. Mirzayev zimmasiga yuklansin.
Jismoniy va yuridik shaxslarga avtotransport vositalari uchun roʻyxatdan oʻtkazish davlat raqami belgilarini oshirilgan toʻlov stavkalari boʻyicha berishda “Oʻzbekiston respublika tovar-xom ashyo birjasi” AJ axborot tizimida auksion oʻtkazish tartibi toʻgʻrisidagi nizomga oʻzgartirishlar kiritish haqida
(resolution, 2018-06-25)

“Oʻzbekiston respublika tovar-xomashyo birjasi” AJ axborot tizimida auksion oʻtkazish yoʻli bilan avtotransport vositalari uchun roʻyxatdan oʻtkazish davlat raqami belgilarini berishda undiriladigan oshirilgan toʻlov stavkalari boʻyicha sotish samaradorligini oshirish maqsadida Vazirlar Mahkamasi qaror qiladi: 1. Vazirlar Mahkamasining 2017-yil 31-avgustdagi 683-son qarori (Oʻzbekiston Respublikasi QT, 2017-y., 8-son, 191-modda) bilan tasdiqlangan Jismoniy va yuridik shaxslarga avtotransport vositalari uchun roʻyxatdan oʻtkazish davlat raqami belgilarini oshirilgan toʻlov stavkalari boʻyicha berishda “Oʻzbekiston respublika tovar-xom ashyo birjasi” AJ axborot tizimida auksion oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda ular qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi ichki ishlar vaziri P.R. Bobojonov zimmasiga yuklansin. 1. 5-bandning oltinchi xatboshidagi “uch” soʻzi “besh” soʻzi bilan almashtirilsin. 2. 2-ilova matni quyidagi tahrirda bayon qilinsin: t/r Toifa nomi ROʻDRBning seriyadagi soni* ROʻDRBning raqamlar kombinatsiyasi* ROʻDRBning boshlangʻich narxi* (EKOIHda**) ROʻDRBga har xil kombinatsiyadagi harflar bilan ROʻDRBga bir xil kombinatsiyadagi harflar bilan Toshkent shahri 1. 1-toifa 13 juft 001, 007, 100, 111, 222, 333, 444, 555, 666, 700, 777, 888, 999. 100 130 2. 2-toifa 31 juft 002, 003, 004, 005, 006, 008, 009. 010, 020, 030, 040, 050, 070, 077, 080, 090. 101, 200, 202, 300, 303, 400, 404, 500, 505, 600, 707, 800, 808, 900, 909. 40 50 3. 3-toifa 21 juft 011, 022, 033, 044, 055, 060, 066, 088, 099. 110, 220, 330, 440, 550, 606, 660, 701, 702, 770, 880, 990. 10 15 Qoraqalpogʻiston Respublikasi va viloyatlar 4. 1-toifa 13 juft 001, 007, 100, 111, 222, 333, 444, 555, 666, 700, 777, 888, 999. 25 30 5. 2-toifa 31 juft 002, 003, 004, 005, 006, 008, 009. 010, 020, 030, 040, 050, 070, 077, 080, 090. 101, 200, 202, 300, 303, 400, 404, 500, 505, 600, 707, 800, 808, 900, 909. 10 15 6. 3-toifa 21 juft 011, 022, 033, 044, 055, 060, 066, 088, 099. 110, 220, 330, 440, 550, 606, 660, 701, 702, 770, 880, 990. 5 7
“2018-yil uchun davlat statistika hisoboti shakllarini tasdiqlash toʻgʻrisida”gi qarorning 99-ilovasiga oʻzgartirish kiritish haqida
(resolution, 2019-01-01)

Oʻzbekiston Respublikasi “Davlat statistikasi toʻgʻrisida”gi Qonunining 51-moddasi va Vazirlar Mahkamasining 2017-yil 2-sentabrdagi 690-son qarori bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga muvofiq Davlat statistika qoʻmitasi qaror qiladi: 1. Oʻzbekiston Respublikasi Davlat statistika qoʻmitasining 2017-yil 9-noyabrdagi 6-mb-son “2018-yil uchun davlat statistika hisoboti shakllarini tasdiqlash toʻgʻrisida”gi qarorining (roʻyxat raqami 2956, 2017-yil 19-dekabr) (Qonun hujjatlari maʼlumotlari milliy bazasi, 20.12.2017-y., 10/17/2956/0429-son) 99-son ilovasi ilovaga muvofiq tahrirda bayon etilsin. 2. Mazkur qaror rasmiy eʼlon qilingan kundan eʼtiboran kuchga kiradi. Tashkilotning moliyaviy ahvoli toʻgʻrisida hisobot (99-ilova)
Oʻzbekiston Respublikasi Prezidentining ayrim hujjatlariga oʻzgartishlar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(decree, 2020-09-28)

Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart- sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-sonli Farmoniga muvofiq: 1. Oʻzbekiston Respublikasi Prezidentining 2017-yil 15-dekabrdagi PF-5286-sonli Farmoni bilan tasdiqlangan, Oʻzbekiston Respublikasi Prezidenti yoki Oʻzbekiston Respublikasi Hukumati qarorlari asosida eksport qilinadigan buyumlar va mahsulotlar roʻyxatida: 10-bandining “TN TIF kodi” grafasi quyidagi tahrirda bayon etilsin: “ 4101 — 4107, 4112 00 000 0 — 4114, 4301 — 4302 ”. 2. Oʻzbekiston Respublikasi Prezidentining ayrim qarorlari ilovaga muvofiq oʻz kuchini yoʻqotgan deb hisoblansin. 3. Mazkur Farmonning ijrosini nazorat qilish Oʻzbekiston Respublikasi Bosh vazirining oʻrinbosari N.S. Otajonov va Oʻzbekiston Respublikasi tashki savdo vaziri J.A. Xodjayev zimmasiga yuklansin. 2. Oʻzbekiston Respublikasi Prezidentining “Tadbirkorlik faoliyatini amalga oshirish va davlat xizmatlarini koʻrsatish bilan bogʻliq tartibotlarni yanada takomillashtirish chora-tadbirlari toʻgʻrisida” 2014-yil 15-apreldagi PQ-2164-sonli qarori 4-ilovasining 21 -bandi. 3. “Oʻzbekiston Respublikasi Prezidentining ayrim qarorlariga oʻzgartish va qoʻshimchalar kiritish toʻgʻrisida” Oʻzbekiston Respublikasi Prezidentining 2014-yil 17-iyuldagi PQ-2213-sonli qarori ilovasining 1-bandi. 4. Oʻzbekiston Respublikasi Prezidentining “Mahalliy eksport qiluvchi tashkilotlarni yanada qoʻllab-quvvatlash va tashki iqtisodiy faoliyatni takomillashtirish chora-tadbirlari toʻgʻrisida” 2017-yil 21-iyundagi PQ-3077-sonli qarori 1-bandining beshinchi xatboshi va 3-bandi.
Oʻzbekiston Respublikasi Prezidentining “Oʻzbekiston Respublikasi vazirliklari, idoralari va tashkilotlarining formali kiyimini ishlab chiqish, standartlashtirish, tasdiqlash va tayyorlash mexanizmini tartibga solish chora-tadbirlar toʻgʻrisida” 2017-yil 27-fevraldagi PQ-2800-sonli qaroriga qoʻshimcha kiritish toʻgʻrisida
(resolution, 2018-06-20)

Oʻzbekiston Respublikasi Prezidentining “Oʻsimliklar karantini boʻyicha davlat xizmati faoliyatining samaradorligini oshirishga doir qoʻshimcha chora-tadbirlar toʻgʻrisida” 2018-yil 28-martdagi PQ-3626-sonli qaroriga muvofiq: 1. Oʻzbekiston Respublikasi Prezidentining “Oʻzbekiston Respublikasi vazirliklari, idoralari va tashkilotlarining formali kiyimini ishlab chiqish, standartlashtirish, tasdiqlash va tayyorlash mexanizmini tartibga solish chora-tadbirlari toʻgʻrisida” 2017-yil 27-fevraldagi PQ-2800-sonli qarori 1-ilovasining “Idoralarning formali kiyimi” boʻlimi quyidagicha mazmundagi 7-band bilan toʻldirilsin: “7. Oʻzbekiston Respublikasi Vazirlar Mahkamasi huzuridagi Oʻsimliklar karantini davlat inspeksiyasi”. 2. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari Z.T. Mirzayev zimmasiga yuklansin.
Qoʻshilgan qiymat soligʻidan ozod etiladigan moliyaviy xizmatlarga taalluqli operatsiyalar roʻyxatining 5-bandiga oʻzgartirish kiritish toʻgʻrisida
(resolution, 2018-06-19)

Oʻzbekiston Respublikasi “Oʻzbekiston Respublikasining Markaziy banki toʻgʻrisida”gi Qonunining 7-moddasi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Soliq kodeksining 209-moddasiga muvofiq Oʻzbekiston Respublikasi Moliya vazirligi, Markaziy bank Boshqaruvi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi, Markaziy bank Boshqaruvi va Davlat soliq qoʻmitasining 2013-yil 29-apreldagi 38, 8/1 va 2013-15-son qarori (roʻyxat raqami 2460, 2013-yil 29-may) (Oʻzbekiston Respublikasi qonun hujjatlari toʻplami 2013-y., 22-son, 294-modda) bilan tasdiqlangan Qoʻshilgan qiymat soligʻidan ozod etiladigan moliyaviy xizmatlarga taalluqli operatsiyalar roʻyxatining 5-bandi quyidagi tahrirda bayon qilinsin: “5. Yuridik va jismoniy shaxslarning, shu jumladan investitsion vositachilarning qimmatli qogʻozlar depo-hisobvaraqlarini ochish hamda yuritishga doir xizmatlarga quyidagilar taalluqli: qimmatli qogʻozlarni hisobga olish; hujjatli qimmatli qogʻozlarni saqlash; qimmatli qogʻozlar chiqarilganligini tasdiqlovchi hujjatlarni saqlash; qimmatli qogʻozlarni egalarining reyestrlarini yuritish; davlatning qimmatli qogʻozlarga boʻlgan huquqlarini, shuningdek qimmatli qogʻozlarni boshqarish boʻyicha davlat vakolat bergan shaxslarning qimmatli qogʻozlarga boʻlgan huquqlarini hisobga olish; investitsion vositachilarni depo-hisobvaragʻini yuritish; belgilangan tartibda qimmatli qogʻozlar bilan hisob-kitoblarni amalga oshirish; Oʻzbekiston Respublikasi norezidentlari tomonidan Oʻzbekiston Respublikasi hududida muomalaga chiqarilgan qimmatli qogʻozlarni hisobga olish; Oʻzbekiston Respublikasi rezidentlari tomonidan Oʻzbekiston Respublikasi hududidan tashqarida muomalaga chiqarilgan qimmatli qogʻozlarni hisobga olish; agar qonun hujjatlarida boshqacha tartib nazarda tutilgan boʻlmasa, investitsion jamgʻarmalar tomonidan chiqarilgan va ularga tegishli qimmatli qogʻozlarga boʻlgan huquqlarni hisobga olish; Omonatchilar yagona maʼlumotlar bazasini yuritish; Oʻzbekiston Respublikasi rezidentlari tomonidan chiqarilgan emissiyaviy qimmatli qogʻozlarga xalqaro kodlarni berish; emissiyaviy qimmatli qogʻozlar harakati toʻgʻrisidagi axborotni toʻplash va tizimlashtirish. Mazkur xizmatlarni koʻrsatish munosabati bilan olinadigan vositachilik haqi va boshqa turdagi daromadlar ozod etiladi.”. 2. Mazkur qaror rasmiy eʼlon qilingan kundan eʼtiboran kuchga kiradi.
Vazirlar Mahkamasining “Davlat hokimiyati va boshqaruvi organlari, sud organlari va notarial idoralar xodimlari mehnatiga haq toʻlashning tarif setkasini joriy etish toʻgʻrisida” 1996-yil 12-apreldagi 147-son qaroriga qoʻshimcha kiritish haqida
(resolution, 2018-06-18)

Oʻzbekiston Respublikasi Prezidentining “Oʻzbekiston Respublikasi Iqtisodiyot vazirligi faoliyatini tubdan takomillashtirish chora-tadbirlari toʻgʻrisida” 2017-yil 28-apreldagi PQ-2934-son qaroriga muvofiq, shuningdek, Oʻzbekiston Respublikasi Iqtisodiyot vazirligi xodimlarining mehnatiga haq toʻlashni tartibga solish maqsadida Vazirlar Mahkamasi qaror qiladi: 1. Vazirlar Mahkamasining “Davlat hokimiyati va boshqaruvi organlari, sud organlari va notarial idoralar xodimlari mehnatiga haq toʻlashning tarif setkasini joriy etish toʻgʻrisida” 1996-yil 12-apreldagi 147-son qaroriga 3-ilovaning nomiga “Moliya vazirligi” soʻzlaridan keyin “Iqtisodiyot vazirligi” soʻzlari qoʻshilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Moliya vaziri J.A. Qoʻchqorov hamda Iqtisodiyot vaziri B.A. Xodjayev zimmasiga yuklansin.